משלחת מס' 60 לתחנת החלל הבין-לאומית

משלחת מס' 60 (באנגלית: Expedition 60) הייתה משלחת לתחנת החלל הבין-לאומית שפעלה מ-24 ביוני 2019 ועד ל-3 באוקטובר 2019. מפקד המשלחת היה אלכסיי אובצ'ינין מרוסיה. המשלחת פעלה במשך 100 ימים. במהלך פעילות המשלחת מתכונת תחנת החלל לא השתנתה ונותרה כפי שהייתה אחרי הוספת מודול BEAM באפריל 2016 במהלך פעילות משלחת מס' 47. פעילות המשלחת החלה ב-24 ביוני 2019 עם עזיבת חללית סויוז MS-12 בה היה חלק של משלחת מס' 59. בתחנת החלל נותר צוות של 3 אנשים. לתחנת החלל כבר הייתה מחוברת חללית מטען פרוגרס MS-11 עם כ-2,500 ק"ג מצרכים וציוד. החללית חוברה למודול "פירס". היא התנתקה מתחנת החלל ביולי. ב-27 ביוני שוחרר למסלול לוויין Red-Eye 1 שהגיע לתחנת החלל בחללית מטען בתקופת פעילות משלחת מס' 59. ב-3 ביולי שוחררו למסלול לווייני VCC A, B, C שהגיעו בחללית מטען "Cygnus CRS-11". לאחר השחרור לא היה ניתן ליצור איתם קשר. באותו יום שוחררו לווייני IOD-GEMS,‏ Światowid,‏ KrakSat‏ ו-EntrySat. ב-20 ביולי לתחנת החלל הגיעה חללית סויוז MS-13 עם חברי צוות חדשים. היא התחברה למודול "פואיסק". הרכב המשלחת גדל ל-6 אנשים. ב-27 ביולי לתחנת החלל הגיעה חללית מטען דרגון C108 במסגרת משימה "SpaceX CRS-18". היא נלכדה על ידי זרוע רובוטי קנדארם2 וחוברה למודול "הרמוני". עם החללית הגיעו 2,312 ק"ג אספקה. עם החללית הגיעו לווייני ORCA-1, Quantum Radar 3, RFTSat, ו-NARSScube-2. לוויינים אלו הועברו על ידי הצוות לחללית מטען Cygnus CRS NG-11 ושוחררו למסלול לאחר שהיא התנתקה מתחנת החלל. חללית מטען נותקה מתחנת החלל בבאוגוסט. קליפורניה. ב-29 ביולי חללית מטען פרוגרס MS-11 נותקה מתחנת החלל. היא החלה בירידה לכדור הארץ ונשרפה באטמוספירה. ב-31 ביולי לתחנת החלל הגיע חללית מטען פרוגרס MS-12 עם כ-2,000 ק"ג מצרכים וציוד. החללית התחברה למודול "פירס". היא התנתקה מתחנת החלל בנובמבר. ב-6 באוגוסט מתחנת החלל התנתקה חללית מטען Cygnus CRS NG-11. לאחר ניתוקה מתחנת החלל היא עלתה למסלול מעל לתחנת החלל והחל תהליך שחרור לוויינים שהיו עליה. ב-8 באוגוסט שוחררו למסלול לווייני AeroCube 10A, 10B. באותו יום שוחררו למסלול לוויינים ORCA-1‏, Quantum Radar 3,‏ RFTSat‏ ו-NARSScube-2 שהגיעו לחלל בחללית "דרגון C108" והועמסו על "סיגנוס" על ידי המשלחת. ב-17 בספטמבר שוחרר לוויין Seeker / Kenobi. חללית מטען החלה יריבה ממסלול בדצמבר ונשרפה באטמוספירה. ב-21 באוגוסט הייג ומורגן ביצעו פעילות חוץ-רכבית שנמשכה כ-6.5 שעות. הם טיפלו בחיבור מודול עגינה חדש שהגיע בחללית מטען C108. ב-24 באוגוסט בוצע ניסיון לחבר לתחנת החלל חללית סויוז MS-14 שהגיעה ללא צוות. עקב בעיה במערכת עגינה אוטומטית במודול "פואיסק" ניסיון לא הצליח וחללית התרחקה מתחנת החלל. ב-26 באוגוסט חללית סויוז MS-13 התנתקה ממודול "זבזדה" וחוברה מחדש למודול "פואיסק" באופן ידני. ב-27 באוגוסט חללית "סויוז MS-14" התחברה למודול "זבזדה" ללא בעיות. ב-27 באוגוסט חללית מטען דרגון C108 שהגיעה במסגרת משימה "SpaceX CRS-18" נותקה מתחנת החלל ונחתה בהצלחה בקרבת קליפורניה. ב-6 בספטמבר חללית "סויוז MS-14" התנתקה מתחנת החלל וחזרה לכדור הארץ. ב-25 בספטמבר לתחנת החלל התחברה חללית סויוז MS-15 בה היו חברי משלחת מס' 61 לתחנת החלל הבין-לאומית והזאע אל-מנסורי שהגיע לביקור קצר. ב-28 בספטמבר לתחנת החלל הגיעה חללית מטען HTV-8. היא נלכדה על ידי זרוע רובוטי קנדארם2 וחוברה למודול "הרמוני". עם החללית הגיעו 5,300 ק"ג מטען שכלל גם 3 לוויינים: NARSSCube-1, AQT-D, RWASAT-1. טיפול במטען ושחרור לוויינים בוצע על ידי משלחת מס' 61 לתחנת החלל הבין-לאומית. החללית עזבה את תחנת החלל בנובמבר. חברי המשלחת ביצעו מספר רב של ניסויים במהלך שהות בתחנת החלל. ב-3 באוקטובר חללית "סויוז MS-12" התנתקה מתחנת החלל כאשר על סיפונה אובצ'ינין, הייג ואל-מנסורי. החללית נחתה בכדור הארץ באותו יום. משלחת מס' 60 סיימה את פעילותה ואחריות על תחנת החלל הבין-לאומית עברה למשלחת מס' 61 לתחנת החלל הבין-לאומית. מדיה וקבצים בנושא משלחת מס' 60 לתחנת החלל הבין-לאומית בוויקישיתוף תיאור פעילות באתר רוסקוסמוס מידע מאתר נאס"א פעילות משלחת מס' 60 בתחנת החלל הבין-לאומית תיאור פעילות של הצוות הרוסי בתחנת החלל נתונים על משימה של חללית אספקה פרוגרס MS-11 נתונים על משימה של חללית אספקה פרוגרס MS-12 משימה של Cygnus CRS NG-11 משימה SpaceX CRS-18 נתונים של משימת חללית מטען HTV-8 לוויין Red-Eye 1 לווייני VCC לוויין IOD-GEMS לוויין Światowid לוויין KrakSat לוויין EntrySat לווייני AeroCube 10A, 10B לוויין ORCA-1 לוויין Quantum Radar 3 לוויין RFTSat לוויין NARSScube-2 תיאור לוויין Seeker / Kenobi